CELEX: C2005/182/49
Language: et
Date: 2005-07-23 00:00:00
Title: Kohtuasi C-199/05: Eelotsusetaotlus, mille esitas Cour d'appel de Bruxelles 28. aprilli 2005. aasta otsusega kohtuasjas Euroopa Ühendus versus Belgia riik

23.7.2005   
            
            
               ET
            
            
               Euroopa Liidu Teataja
            
            
               C 182/26
            
         Eelotsusetaotlus, mille esitas Cour d'appel de Bruxelles 28. aprilli 2005. aasta otsusega kohtuasjas Euroopa Ühendus versus Belgia riik
   (Kohtuasi C-199/05)
   (2005/C 182/49)
   Kohtumenetluse keel: prantsuse
   Euroopa Ühenduste Kohus on saanud Cour d'appel de Bruxelles'i 28. aprilli 2005. aasta otsusega esitatud eelotsusetaotluse kohtuasjas Euroopa Ühendus v. Belgia riik, mis saabus Euroopa Kohtu kantseleisse 9. mail 2005.
   Cour d'appel de Bruxelles küsib Euroopa Kohtult eelotsust järgmistes küsimustes:
   
               1.
            
            
               Kas Euroopa Ühenduste privileegide ja immuniteetide protokolli artikli 3 teist lõiku, mis näeb ette, et liikmesriikide valitsused kehtestavad asjakohased sätted kaudsete maksude ja käibemaksu vähendamiseks või tagasimaksmiseks, tuleb tõlgendada nii, et selle rakendusalasse kuulub proportsionaalne maksukohustus, mis on kehtestatud seoses üld- ja erikohtute poolt kõigis valdkondades tehtud otsustega, millega mõistetakse välja või kohustatakse üle andma rahasummasid või väärtpabereid.
            
         
               2.
            
            
               Kas Euroopa Ühenduste privileegide ja immuniteetide protokolli artikli 3 kolmandat lõiku, mis sätestab, et erandeid ei ole ette nähtud lihtsalt avaliku teenuse eest makstava tasu puhul, tuleb tõlgendada nii, et menetluse tulemuse suhtes kehtestatud maks, mis pannakse kaotanud poolele, kellelt mõistetakse välja teatav summa, on samuti lihtsalt avaliku teenuse eest makstav tasu?